شەفەق
نیوز/ وەرجە ١٥ ساڵ،  لە  سیبا شێخدر لە قه‌زای شنگال ، لە رووژیگ جویر ئمڕوو
لە 14ی ئاب 2007، تیرۆریستەیل قاعیدە،  چوار
ماشین پڕ TNT،
زیاتر لە هەزار و 320 هاووڵاتی سڤیلی سیبا شێخدر و گرعزێریان كردنە قوربانی.
فه‌یسه‌ڵ
قاسم، وەرپرس دەسەی پارتى لە سیبا شێخدر لە قه‌زای شنگال، ئەرا رووژنامەوانەیلیگ راگەیان:
"ئمڕوو ساڵیاد كۆمەڵكوژی سیبا شێخدر و گرعزێرە، ك لەناوی هەزار و 320 هاووڵاتیی
سڤیل بوینە قوربانی، هەنای چوار ماشین پڕ TNTی چەكدارەیل ریخریاگ تیرۆریست قاعیدە لە
ساڵ 2007 لەناو خەڵك مەدەنی سیبا شێخدر و گرعزیر تەقانەو، لەو كردەوەی تیرۆریە زیاتر
لە 320 هاووڵاتی گیانیان لەدەسدام و هەزار كەسیش زەخمدار بوینک كە تا ئیسەیش بەشیگ
لەو زەخمدارەیلە پەکیان کەفتیە، یە بیجگە  شمارەی
فرەیگ لە مناڵ و دویەت و کەیوانوو لەو كردەوەی تیرۆریە بوینە قوربانی".
باس
 ئەوەیش كرد: "ئەو رووژە تەواو زەخمدارەیل
ئەو كردەوە  ئەرا خەسانەیل هەرێم كوردستان بریان،
لە خەسەخانەی فریاکەفتن دهۆك چارەسەریی ئەرا زەخمدارەیل كریا و خەڵك دهۆك هەڵمەت گەورەیگ
خ ئەرا ئەو زەخمداریلە جیوەجی کردن، گشت ئەوانەگ  گیانیان لەدەسدان، لەلایەن حكومەت هەرێم كوردستان
وە شەهید دریانە قەڵەم و خزمەت كەسوكار و میراتگرەیلیان كریا".
